
[bookmark: _GoBack]RAPORT DE SPECIALITATE
pentru aprobarea depunerii proiectului 
„Digitalizarea proceselor de asistență socială la nivelul Municipiului Drobeta Turnu-Severin”,  a Devizului general și al angajamentului de a asigura disponibilitatea resurselor necesare pentru implementarea proiectului a cheltuielilor legate de proiect și a acordului de parteneriat.


	Având în vedere lansarea apelului de finanțare Acţiunea A - “Digitalizare în folosul cetățenilor”, în cadrul Programului Regional Sud-Vest Oltenia 2021-2027,  prin  a Obiectiv de politică 1 - „O Europă mai competitivă și mai inteligentă, prin promovarea unei transformări economice inovatoare și inteligente și a conectivității tic regionale”, Prioritatea 2 - „Digitalizare în beneficiul cetățenilor și al firmelor”, Obiectivul Specific 1.2 - „Valorificarea avantajelor digitalizării, în beneficiul cetățenilor, al companiilor, al organizațiilor de cercetare și al autorităților publice”, care urmărește, în beneficiul cetățenilor și persoanelor juridice, sprijinirea administrațiilor publice locale, să asigure trecerea la servicii publice complete, sigure și interoperabile capabile să asigure principiul „o singură dată”, astfel încât toți cetățenii și persoanele juridice din regiune să se poată bucura de avantajele serviciilor publice inteligente și îndeplinirea obiectivului european ca toate serviciile publice esențiale pentru întreprinderi și cetățeni să fie complet online până în 2030, vă transmitem prezentul referat în vederea aprobării măsurilor procedurale necesare întocmirii și depunerii cererii de finanțare ce va sta la baza implementării unui sistem informatic integrat, interconectat și interoperabil, beneficiarul fiind Direcția de Asistență Socială Drobeta-Turnu Severin în parteneriat cu liderul Municipiul Drobeta-Turnu Severin.
Prezentarea pe scurt a apelului de finanțare 
	Ce urmărește?
	Activități de bază:
-	Platformă de interacțiune cu cetățenii și mediul de afaceri 
-	Soluție de e-guvernare local și județeană destinată automatizării tuturor fluxurilor de lucru interne și interinstituționale (grad  5 de sofisticare digitală) 
-	Platformă interoperabilă de gestiune integrata și de accesare a datelor și a documentelor emise de mai multe instituții/servicii locale sau servicii/departamente/compartimente din cadrul aceleiași instituții;
-	Platformă de servicii publice digitale (sistem de programări online și audiențe online, puncte de contact ale primăriilor în teritoriu, etc.);
Activități secundare:
-	platforma pentru managementul documentelor și al arhivelor;
-	Soluție tehnologică bazată pe inteligență artificială (ex. traducere automată, tehnologii vocale, instrumente de analiză a textului, sinteza vorbirii);

Rezultatul va respecta prevederile Regulamentelor Europene privind serviciile de încredere și identitatea electronică, protecția datelor cu caracter personal, standardele de securitate cibernetică și de interoperabilitate la nivel local/județean și central, având prevăzute componente de interconectare prin standarde care permit schimbul de date, în conformitate cu prevederile Legii nr. 242/2022.

	Grup țintă
	Consumatorii finali ai noilor produse și servicii: 
· cetățenii;
· mediul de afaceri;
· autoritățile și instituțiile publice locale și centrale;
· societatea civilă.

	Indicatorii la nivel de proiect sunt (minim)
	1. de realizare: RCO14 - Numărul de instituții publice sprijinite pentru a dezvolta sau moderniza în mod semnificativ servicii, produse și procese digitale, în contextul acțiunilor de e-guvernare
2. de rezultat: RCO11 - Numărul anual de utilizatori ai serviciilor, produselor și proceselor publice digitale nou dezvoltate sau modernizate în mod semnificativ (utilizatorii se referă la clienții serviciilor și produselor publice nou dezvoltate sau modernizate, precum și la personalul instituției publice care utilizează procesele digitale nou dezvoltate sau modernizate în mod semnificativ)

	Componente buget
	Buget total: maxim 500.000 euro (fără TVA) 

Buget estimat pe componente: 
· 66% din proiect alocată pentru activitatea de bază – 330.000 euro
· 18% din proiect alocată pentru activități secundare – 90.000 euro
· 6 % cheltuieli cu echipamente – 30.000 euro 
· 6,6% cheltuieli de consultanță – 33.000 euro (Elaborare Studiu de fezabilitate, Proiect tehnic, Cerere de finanțare, Caiet de sarcini, Asistență Tehnică, Audit tehnic) 
· 3% din proiect pregătirea personalului – 15.000 euro (4,5% din activitatea de bază)
· 0,4% informare si publicitate – 2.000 euro
 
Procent de cofinanțare: 2%

	Structura obligatorie a proiectului
	Dezvoltarea, testarea și rularea de soluții digitale inovatoare, aplicații digitale, produse și procese digitale în scopul oferirii cetățenilor și întreprinderilor unor servicii publice digitale noi sau semnificativ îmbunătățite, după cum urmează:
· aplicații și soluții de e-guvernare locală și județeană, respectiv aplicații front office (partea din organizație care vine în contact cu cetățenii și/sau mediul de afaceri), core business (aplicațiile care suportă procesele principale/esențiale ale organizației), back office (aplicații suport și administrative), se pot digitaliza/integra bazele de date aferente furnizării serviciilor publice, etc.
· platforme de gestiune integrată și aplicații de accesare a datelor și a documentelor emise de mai multe instituții/servicii locale sau servicii/departamente/ compartimente din cadrul aceleiași instituții, respectiv platforme IT noi sau semnificativ optimizate pot asigura interoperabilitatea registrelor de date/documentelor aflate în posesia mai multor instituții/servicii locale sau servicii/departamente/compartimente din cadrul aceleiași instituții și pot reprezenta o soluție pentru respectarea principiului european de e-guvernare „doar o singură dată”.
· platforme de servicii publice digitale, respectiv platforme IT, cu rol orizontal, cetățenii beneficiază de interacțiunea exclusiv online cu instituțiile publice de la nivelul administrațiilor publice locale, inclusiv asigurarea interconectării sistemelor IT relevante pentru furnizarea serviciilor publice noi/semnificativ optimizate, cu asigurarea protecției datelor cu caracter personal şi a securității cibernetice.
· platforme de interacțiune cu cetățenii, respectiv cele care facilitează comunicarea bidirecțională între cetățeni și administrațiile publice locale și oferă cetățenilor oportunități extinse de a participa activ la procesele de luare a deciziilor publice.
· platforme pentru managementul documentelor și al arhivelor (activitate secundară), respectiv unele care să asigure coerența gestionării și arhivării documentelor în toate compartimentele instituției, pe baza unor norme uniforme și standardizate care să permită instituției să furnizeze în orice moment informații/documente cu privire la domeniile de care este responsabilă (inclusiv serviciile de trecere a arhivelor din analog/dosare/ hârtie în format digital).
urmărind:
· Digitalizarea interacțiunii cu terți; prin terț se înțeleg diferite entități cu care instituția intră în contact;
· Digitalizarea fluxurilor interne specifice și instituționale (suport) / digitalizarea proceselor;
· Pregătirea sistemului pentru interoperabilitate la nivel local, regional, național și european, inclusiv asigurarea securității în mod adecvat, atât la nivelul soluției cât și a canalelor de comunicare;
· Furnizarea serviciilor publice digitale care folosesc tehnologii avansate precum datele și cloud computingul precum AI, servicii de cloud (respectiv IaaS, PaaS şi SaaS),  soluții de tip blockchain, soluțiile de automatizare a proceselor robotizate;
· Cursuri de formare pentru angajați.

	Alte condiții obligatorii
	· Autentificarea utilizatorilor (cetățeni, societăți comerciale, ONG, funcționari și angajați, etc.) la serviciile digitale se va efectua prin intermediul unor mijloace de identificare electronică de nivel de asigurare cel puțin substanțial, așa cum acestea sunt definite de Regulamentul (UE) 2014/910 și standardele referite de acesta. Sistemul va integra în mod obligatoriu platforma ROeID. 
· Sistemul trebuie să asigure protejarea datelor cu caracter personal.
· Sistemele implementate să permită implementarea principiului „o singură dată”.
· Soluția trebuie să asigure confidențialitatea datelor, transferul datelor să fie securizat de la un capăt la celălalt (inclusiv End to End encryption HTTPS).
· Soluția trebuie să respecte standardele de securitate cibernetică.
· Soluția trebuie să respecte principiul asigurării interoperabilității cu alte sisteme informatice (vocabular, concepte, principii, recomandări, standarde, specificații, în conformitate cu prevederile Legii nr. 242/2022 privind schimbul de date între sisteme informatice şi crearea Platformei naționale de interoperabilitate și Normele de aplicare).
· Soluția trebuie să respecte principiile asigurării integrării serviciilor publice digitale naționale în piața unică digitală europeană.

	Buget disponibil 
	· Bugetul disponibil în care se încadrează parteneriatul este de 500.000 EUR fără TVA, respectiv 595.000 EUR inclusiv TVA.  

	Documente esențiale
	· Studiul de fezabilitate TIC realizat pentru crearea sau modernizarea în mod semnificativ a serviciilor publice digitale pentru cetățeni și firme (aprobat de consiliul local)
· Proiectul tehnic TIC (corelat cu Studiul de fezabilitate) – anexat cererii de finanțare sau cel târziu în termen de 9 luni de la data semnării contractului de finanțare

	Eligibilitate
	· Parteneriate dintre Unitatea Administrativ Teritorială orașul, municipiul și/sau județul în care UAT orașul/municipiul este situat;
· Parteneriate între Unitățile Administrativ Teritoriale orașul, municipiul și/sau județul cu:
  ➥ Unitatea Administrativ Teritorială comuna
  ➥ Instituții şi servicii publice ale administrației publice locale, cu personalitate juridică, dar nu cu întreprinderile municipale, universități publice sau institute de cercetare 
  ➥ Instituții ale administrației publice centrale din subordinea sau coordonarea Guvernului ori a ministerelor, dar acestea fiind selectate doar în scopul asigurării eficienței și funcționalității proiectelor realizate la nivel local/județean.
Liderul de parteneriat trebuie să fie reprezentat în mod obligatoriu de UAT orașul, UAT municipiul sau UAT județul.

	Etapele de derulare 
	1. Realizarea documentației suport
2. Depunerea Dosarului de finanțare
3. Evaluarea și selecția beneficiarilor
4. Contractarea
5. Implementarea investițiilor specifice.

	Tip de Apel
	· Competitiv 

	Rambursare 
	· 98% rambursabil
· 2% contribuției proprie 

	Calendar de apel
	· Data și ora de începere a depunerii de proiecte: 22.03.2024 ora 12:00
· Data și ora de închidere a depunerii de proiecte: 22.06.2024 ora 12:00
· Data limită de implementare a proiectelor 31.12.2029


	Lansarea apelului de finanțare pentru implementarea de soluții digitale inovatoare sigure, conforme și interoperabile în scopul oferirii cetățenilor și întreprinderilor unor servicii publice digitale noi sau semnificativ îmbunătățite reprezintă pentru Direcția de Asistență Socială Drobeta-Turnu Severin o oportunitate majoră de a adresa probleme și disfuncționalități sistemice cu care instituția se confruntă se confruntă de ani de zile. 
	În vederea inventarierii tuturor nevoilor pe care instituția le are, și prioritizarea acestora în limitele bugetului disponibil, am inițiat împreună cu firma de consultanță Aplix Technologies realizarea Studiului de fezabilitate și a Proiectului Tehnic, ambele raportat la situația actuală, urmând ca în perioada următoare acest demers să se materializeze în documente esențiale ale proiectului, documente care ne vor furniza o înțelegere de detaliu a nevoilor și posibilităților pe care ni le oferă apelul de finanțare.
	În preambulul acestor demersuri și în scopul parcurgerii tuturor pașilor procedurali pentru întocmirea dosarului de finanțare, condiționați și de perioada foarte scurtă de depunere a cererii de finanțate, prezentăm mai jos coordonatele generale ale viitorului proiect, cu mențiunea că forma finală a proiectului propus va fi parte componentă a Studiului de fezabilitate și a Proiectului Tehnic ce vor fi întocmite de către echipa de experți. 
	Denumire proiect (propunere) 
	 Digitalizarea proceselor de asistență socială la nivelul Municipiului Drobeta-Turnu Severin

	Descrierea proiectului 
	Proiectul propus vine ca o consecință firească a nevoii instituției de a adresa problemele cu care se confruntă de ani de zile. Prin acest proiect se dorește modernizarea întregii infrastructuri digitale a instituției în vederea eficientizării proceselor specifice și a celor de natura administrativă, a instituirii unui cadru operațional sigur, conform și interoperabil la nivel local, regional, național și transfrontalier.
Trecerea la un model de lucru bazat pe date digitale, procese securizate și automatizate va aduce numeroase beneficii atât pentru personalul instituției cât și pentru beneficiarii serviciilor, cetățeni, mediul de afaceri, instituții locale și centrale și societatea civilă, care vor putea în premieră să-și acceseze oricând, de oriunde și de pe orice dispozitiv starea lucrărilor și propriul dosar de acte. De asemenea beneficiarii vor putea solicita asistență de specialitate fără a fi condiționați de prezența în cadrul instituției.  
Din perspectivă internă, instituția va avea o evidență mult mai exactă a tuturor operațiunilor pe care le desfășoară, un control semnificativ mai bun al costurilor, ceea ce îi va permite să crească trasabilitatea și transparența actului administrativ. 
În plan inter instituțional se are în vedere dobândirea unor capabilități sporite de interconectivitate si interoperabilitate cu acces controlat la informații complete si corecte la nivelul tuturor proceselor. Implementarea sistemului va permite monitorizarea actului administrativ în toate etapele acestuia. 
Prin implementarea proiectului vom asigura trecerea de la modelul de lucru tradițional bazat pe hârtie la un model de guvernanță digitală superior ca performanțe si eficiență. Ca urmare a implementării proiectului nivelul de competențe digitale al angajaților va crește semnificativ ceea ce va asigura un cadru operațional eficient și superior calitativ.

	Obiectivele proiectului
	1. Migrarea activității interne la nivelul instituției și subordonatelor pe o infrastructură de cloud scalabilă, sigură si conformă cu normele naționale și europene în vigoare, precum și adaptarea tuturor interfețelor de lucru la dispozitivele mobile. 
2. Digitalizarea completă a tuturor proceselor interne (incluzând îmbunătățirea semnificativă a celor curente) de natura operațională și administrativă.
3. Implementarea unui portal prin care cetățenii și persoanele juridice să poată accesa în timp real serviciile publice.
4. Implementarea unor canale digitale de comunicare intra si inter instituționale care să asigure interconectivitatea, interoperabilitate și partajarea bazelor de date cu alte entități, în baza competențelor. 
5. Îmbunătățirea competențelor digitale ale angajaților.

	Activitățile proiectului 
	Activitățile preconizate în cadrul proiectului:

A.1. Activitatea de pregătire a proiectului (Analiza situației curente și analiza de fundamentare a nevoilor; Elaborarea documentației de avizare a proiectului - Studiu Fezabilitate + Proiect Tehnic IT; Elaborarea Cererii de Finanțare)

A.2. Activități de management de proiect (Ședințe periodice de coordonare a echipei de implementare; Întocmirea rapoartelor periodice si final de evaluare si a cererilor de plata/rambursare/raport progres de cheltuieli; Monitorizarea si evaluarea proiectului; Pregătirea echipei de implementare; Alocarea sarcinilor privind raportarea, monitorizarea si evaluarea proiectului; Achiziții publice; Pregătirea documentației de achiziții publice pentru servicii; Derularea achizițiilor publice; Asistență tehnică în implementare; Asistență tehnică acordată pe durata procesului de implementare a soluției IT selectate; Auditul tehnic al proiectului)

A.3. Realizarea si implementarea soluției informatice (Implementarea unei platforme informatice destinată comunicării cu cetățenii; Pregătirea personalului, inclusiv pentru securitate cibernetică)

A.4. Informare si publicitate (Realizarea  materialelor de promovare; Promovarea prin alte canale de comunicare in masa, personalizat, pentru fiecare partener)

	Rezultatele preconizate
	Implementarea unui sistem de e-guvernare local/regional integrat, interconectat și interoperabil care să digitalizeze activitate instituției în proporție de peste 80 %.

	Bugetul proiectului 
	Bugetul disponibil pentru digitalizarea proceselor de asistență socială în care se încadrează instituția este 2.487.650,00 lei (fără TVA)




    Director Executiv,		                                                         Consilier juridic,
 Alisa-Bianca Alstani                                                                         Liviu Marian Tiutiu

